**SAK 5.16.3 /2018**Forslag uttalelse om midlertidige botilbud for kvinner i aktiv rus

Forslagsstiller: Kvinnepolitisk utvalg
Forslag vedtak: Årsmøte vedtar uttalelsen

Lov om sosiale tjenester § 27 sier at Kommunen er forpliktet til å finne midlertidig botilbud for dem som ikke klarer det selv.

Bergen kommune har i sitt høringsutkast til Plan for rusfeltet 2018 – 2022 kap. 3.8. Akuttovernatting og midlertidige botilbud lagt følgende føringer:

«(...om akuttovernatting). Bergen har siden begynnelsen av 2000-tallet jobbet med å stille kvalitetskrav til leverandører av midlertidige botilbud (hospits) blant annet for å avvikle useriøse leverandører. I 2017 har kommunen avtale med to leverandører av midlertidige botilbud med kvalitetsavtale uten døgntilsyn. I juni 2017 ble det etablert nye avtaler mellom Bergen kommune og leverandører av midlertidige botilbud i regi av ideelle organisasjoner. Det ble også inngått avtaler med leverandører av institusjonstilbud med rehabiliteringsplasser for rusavhengige. Hensikten med disse avtalene er blant annet å øke innslaget av kvalitet og omsorg og kunne tilby differensierte plasser ut fra den enkelte bruker sitt behov».

Kvinner med behov for midlertigdig bolig som ikke trenger rehabiliteringsplas er henvist til 2 tilbydere med kvalitetsavtale uten døgntilsyn. Miljøet på hospitser kan være utfordrende, preget av mennesker i aktiv rus og med høy andel av vold og kriminalitet. I slike miljø er kvinner ekstra utsatt for negative hendelser. FO Hordaland ber om at Bergen Kommune i sitt videre arbeid med tilbud til kvinner i aktiv rus med behov for midlertidig botilbud vektlegger at de også skal ha et rent kvinnetilbud for å kunne forbeygge og slik forhindre at de utsettes for vold og kriminalitet.

Forslag til videre håndtering: Oversendes Bergen Kommune.